open-index/open-wikipedia-markdown huggingface dataset:
Hans Wangensten Paus

**Hans Wangensten Paus** (født 26. juli 1891 i Trondhjem, død 1975), mest kjent som H.W. Paus, var en norsk veiingeniør og direktør i Vegdirektoratet. Han utgav flere bøker og artikler om den norske veibyggingens historie.

Han studerte ved NTH 1914–1919 og tok eksamen som sivilingeniør ved bygningsingeniørlinjen. Han ble også vernepliktig offiser i 1916. Han arbeidet hele livet i Statens vegvesen, først i Nordland, senere i Oppland, før han i 1937 ble ansatt i Vegdirektoratet, hvor han ble avdelingsdirektør og sjef for direktoratets veiavdeling i 1949. Han gikk av med pensjon i 1961.

Han var sønn av kaptein og jernbaneingeniør Tollef Lintrup Paus (1843–1915), som i sitt yrkesliv arbeidet med utbyggingen av jernbanenettet i Norge, og som tilhørte Skiens-grenen av slekten Paus. Tollefs far, fogd Henrik Johan Paus, hadde den uvanlige idé å gi sine eldste barn navn etter deres nummer i søskenflokken: Nina, Tina, Ellef og Tollef. Hans mor var Hedevig Holmsen, datter av oberstløytnant Hans Wangensten Holmsen (1815–1903).

H.W. Paus var også interessert i slektshistorie og heraldikk. Han undersøkte og drøftet slekten Paus' forskjellige våpenskjold med Sigurd Engelstad og Hans Cappelen. Et spørsmål var hvordan våpenet kunne tas med i Hans Cappelens bok *Norske [[slektsvåpen]]* (1. opplag 1969). De konstaterte at våpenet med oksehode og stjerne ikke oppfylte bokens vilkår om å ha vært brukt i slekten første gang for minst 100 år siden pr 1969. Kompromisset ble å plassere våpenet utenom bokens liste av slektsvåpen og i stedet bare ta det med i innledningskapitlet. Der er våpenet omtalt og gjengitt med en tegning av H. W. Paus. Tegningen er basert på Hallvard Trættebergs tegning i *Norske by- og adelsvåben* (Kaffe Hag, Oslo 1933).

H.W. Paus ble utnevnt til statens representant i Vegvesenets hoveddriftsutvalg i 1947, var medlem av Fonnvernutvalget fra 1949 til 1951 og av komiteen for norsk-finsk økonomisk samarbeid i de nordlige områder fra 1955 til 1959.

Han var gift med Gudrun Egeland og var far til sivilingeniør Kjeld (Fredrik Wangensten) Paus, Lidingö, som var sentral i svensk veibygging og direktør i flere entreprenørselskaper. H.W. Paus var farfar til den svenske geologen og næringslivslederen Ole Paus.

## Utmerkelser
*Ridder 1. klasse av Nordstjerneordenen
*Kongens fortjenstmedalje i gull
*N.A.F.s fortjenstmedalje i gull

## Publikasjoner
*H.W. Paus, *Norges vegdirektører og vegsjefer*, 1956, 2. og utvidet utgave 1962
*H.W. Paus, *Militæres innsats i norsk veibygging : en historisk oversikt*, utgitt som bilag til Norsk Militært Tidsskrift 10/1964
*H.W. Paus, *Norges generalvegmestre : generalvegmesterperioden 1665-1824*, 1966
*H.W. Paus, *Norges vegbestyrere : vegbestyrerperioden 1824-1864, 1969

==Kilder==
*Nekrolog av [[Karl Olsen]], Aftenposten, 1975-07-18
*Korrespondanse H. W. Paus og Sigurd Engelstad hos advokat Hans Cappelen, Oslo
*G. Jølsen: *Slekten Holmsen'', 300-årsjubileum 1634–1934, Oslo 1972
Caithréim Chellacháin Chaisil

***Caithréim Chellacháin Chaisil*** (*Cellachán av Cashels seierrike karriere*) er en irsk  pseudohistorisk teskt fra første del av 1100-tallet. Den er mest sannsynlig skrevet en gang mellom 1127 og 1134, bestilt av Cormac Mac Carthaigh, konge av Munster og en av dem som gjorde krav på tittelen overkonge av Irland. Fortellingen vil gi inntrykk av å være en biografi om en av Cormacs forfedre fra 900-tallet, Cellachán Caisil, men er i virkeligheten en ren propagandatekst.

Den er skrevet som et svar fra Eóganachta til Dál Cais/Ua Briain krøniken *[[Cogad Gáedel re Gallaib]]*, men reflekterer samtidig den politiske situasjonen på 1100-tallet hvor de tidligere rivalene Dál Cais og Eóganachta var allierte mot Tairrdelbach Ua Conchobair gjennom å legge vekt på samarbeidet mellom Cellachán Caisil og Cennétig mac Lorcáin mot deres felles fiende vikingene.

Kopier av (deler av) teksten til Caithréim Chellacháin Chaisil finnes i *[[Book of Lismore]]*, og i flere andre håndskrifter. Den nyeste oversettelsen til engelsk av Caithréim ble gjort av den norske historikeren Alexander Bugge i 1905. Denne utgaven er basert på teksten i *Book of Lismore* og manuskriptet *R.I.A. 23 H 18 (707)*, med kritiske varianter fra *British Library Egerton 106* sitert av og til

## Referanser og fotnoter
### Fotnoter


### Referanser


## Litteratur
* 
*
*
*

## Eksterne lenker
* Bugges utgave hos Openlibrary.org
Plesner

**Plesner** er en norsk handelsslekt som opprinnelig stammer fra Danmark, og som var blant de mer fremtredende borgerslektene i Skiensdistriktet på 17- og 1800-tallet. Johan Glüsing Plesner innvandret fra Kerteminde i Danmark til Skien omkring 1720 og fikk en betydelig etterslekt i ulike familier. Sønnen Knud Plesner var kjøpmann i Skien, og hans datter Johanne Plesner var farmor til Henrik Ibsen, mens datteren Maria Plesner var farmor til maleren August Cappelen.

## Litteratur
*Plesner, T.: *Skiens-Slegterne Plesner – Myhre – Stub – Ibsen*, Munk. Kria. 1917
Tarmer

**Tarmer** er en fellesbetegnelse for disse delene i fordøyelsessystemet:

* Blindtarm
* Tolvfingertarm
* Tykktarm
* Tynntarm
Å jenta å jag

«***Å jenta å jag***» er et svensk skillingstrykk. Alf Prøysen presenterte den i sin visespalte i «Magasinet for Alle» årgang 1956. Visa er diktet av svensken Fredrik August Dahlgren (1816–1895). Allerede i 1860-årene var hans viser på värmlandsk bondemål, på alles lepper i denne landsdelen. Først i 1875, da han var en gammel mann, ble den første samlingen utgitt under forfatternavnet «Fredrek på Rannsätt», det navn hans sambygdinger brukte i hans ungdom. Visa «Jenta å jag» er også godt kjent i Norge. På midten av sekstitallet gjorde Sven Ingvars en nordisk hit av låta, med noe redigert tekst.

## Teksten

**1.**Å jenta å jag, å jenta å jag
å allt upp på landevägen å ja.
Å jänta å jag, å jenta å jag, å allt upp på landevägen.
Där mötte ja henn e mårå så rar då sola ho sken på himmelen så klar,
å däjli som ljusan dagen ho var mett hjärta, hvar tog dä vägen.

**2.**Å jenta å jag, å jenta å jag
å allt uti Rannsätts körke å ja.
Å jenta å jag, å jänta å jag å allt ut i Rannsätts körke.
Där bliga ho på mej så himmelens blått å öya di sköt så blextrande brådt,
så allri ha mett hjärta tåcka salve fått ja messta gav mi hela störke.

**3.**Å jenta å jag, å jenta å jag
å allt på messommersvaka å ja.
Å jenta å jag, å jenta å jag å allt på messommarsvaka,
där råka vi hvarann mä fräsande fröjd å allri nonsinn ha ja kännt mej så nöjd,
ja kasta mine ben i himmelens höjd å hoppa över alla taka.

**4.**Å jenta å jag, å jenta å jag
å allt uti pålskedansen å ja.
Å jenta å jag, å jenta å jag å allt uti pålskedansen.
Då tog ja tag så vackert uti hennas hand
för yja skömdes bort bå himmalen å land.
Hur dansen hadd gått te dä vesst ja int ett gran när som jag kom igjen te sansen.

**5.**å jenta å jag, å jenta å jag
å allt uti gröna lunden å ja,
å jenta å jag, å jenta å jag å allt uti gröna lunden.
Där sto ja mej en köss så rosande ro å tala om för henne hela mi nö
å fråga om ho ville dela mett brö å ho svara ja på stunden.

**6.**Å jenta å jag, å jenta å jag
å allt ut i Rannsätts körke å ja.
Å jenta å jag å jenta å jag å allt ut i Rannsätts körke.
Där stog nu vi två ve allteret just å lova vår tro i nö å i lusst
å att te den allre sistaste pusst så troget hverandre dörke.

**7.**Å jenta å jag, å jenta å jag
å allt upp på landevägen å ja.
Å jenta å jag, å jenta å jag å allt upp på landevägen.
På livsens lannväg vannrer ja nu så gladeligen mä mi lelle hustru,
å allri nonsinn ska vi skeljas vi tu förrn döen går oss i vägen.


## Kilder
*De gamle visene 3 med Alf Prøysen, Forlaget For Alle 1974
Strikkevise

«***Strikkevise***» er en vise av Claus Frimann. Alf Prøysen presenterte den i sin visespalte i «Magasinet for alle» i 1956.

## Teksten

**1.**Så knytter jeg tråd,
så øver seg hånden i kvinnelig dåd,
ved hånden at henge man blive så trett
ved hånden at røre går tiden så lett.
Jeg knytter ei silke, jeg knytter ei gull,
min tråd er av ull.

**2.**Min ullende tråd,
når vinteren bruser, skal varme min fot
med intet på stikke, med intet på ten
så mangen må skjelve på islagte sten.
Gud se til de stakkar som nakne og blå
i snevannet gå.

**3.**Jeg knytter kun tråd,
jeg knytter ei bånd av ugudelig råd,
vik langt fra mitt hjerte du mørkhetens ånd,
som lærer at binde bestikkende bånd.
Skal mennesket binde for menneskets barn
et fangende garn.

**4.**Min knyttede tråd,
meg minner om livet, mitt liv er en tråd,
hver maskekledd stikke er fullendte dag,
hver maske, hver knute et pulsåreslag.
Når livet har ende, o Gud i din hånd
annam da min ånd.


## Kilder
*De gamle visene 3 med Alf Prøysen, Forlaget For Alle 1974
Ljubov Kharlamova

**Ljubov Kharlamova** (russisk: **Юлия Михайловна Заруднева**, født **Иванова** (Ivanova) 2. mars 1981) er en russisk langdistanseløper, som spesialiserer seg på 3000 meter hinder. 

## Karriere
Kharlamova begynte å markere seg internasjonalt i 2004 og 2005, da hun fikk sølv i *SPAR European Cup* to år på rad. Hun kom på fjerdeplass på 3000 meter hinder ved EM i friidrett 2006 i Göteborg, knappe to sekunder bak polske Wioletta Frankiewicz. Hun testet så positivt på metyltestosteron, og ble utestengt fra 2.11.2006 til 1.11.2008. Hun kom imidlertid tilbake, og fikk bronse ved EM i friidrett 2010. 

På nasjonalt nivå har hun tre gull på 3.000 meter hinder (individuelt og lag i 2010, samt i 2006), og bronse fra 2009. Vinnertiden hennes i 2010 var 9.30,75. Hun har også vært nær sin egen personlige rekord på 2.000 meter hinder fra 2005, da hun løp på 6.24,42 i Moskva i mai 2010. Hun vant også *Russian Cup 2010* i Yerino. 

## Referanser


## Eksterne lenker
* 
* Profil på European Athletics
* Profil på RusAthletics
Sokken

«***Sokken***» er et skillingstrykk. Det ble presentert av Alf Prøysen i visespalten i «Magasinet for alle» i 1956. Visa er av ukjent opprinnelse.

## Teksten

**1.**Han fødtes en vår i lykkelige kår,
i stallen hos smeden på Solør.
Bak føllhoppen lå så tufsete og grå,
en hvitsokket langbeint fole.

**2.**Han fulgte sin mor, i plogfurets spor
i varmeste sommerdagen,
han mistet sin sans i den yrende dans
om kvelden i havnehagen.

**3.**Han sugde seg mett, fikk vilje og vett,
ble bred over bog og nakke.
Han tumlet og sprang så lystig omkring
med barna på tun og bakke.

**4.**Men ungdommen er, hos hesten især,
lik kveldsdugg en solfallstime,
den blomstrer en stund, men synker i grus
bak sele og arbeidsgrime.

**5.**Og Sokken ble døpt, ble solgt og ble kjøpt,
blant kakser og handelskarer.
I knærne den sank, fikk vondord og bank
den unghest så ille faren.

**6.**Så smal over lend i garder og grend
han tøyet og slet på bogen,
i tømmertrafikk var hvilen han fikk
en barstall i ville skogen.

**7.**Så mager og brutt gikk Sokken til slutt,
som lastehest opp på Kampen.
I knærne den sank fikk vondord og bank
den ille forkjørte gampen.

**8.**En bonde i byen ble vár dette syn
et lass i den bratte bakke,
en hest som var halt på holken var falt
med skum over bog og nakke.

**9.**Å kjære min Sokk, jeg kjenner deg nok,
jeg kjenner deg att på letten.
Så vonde og lei som folk er på deg
jeg kjøper deg att på pletten.

**10.**Så vandrer det glad to venner i rad,
den aften ved Solørgrinden,
han klapper igjen den skinnmagre lend
og stryker en tår av kinnen.


## Kilder
*De gamle visene 3 med Alf Prøysen, Forlaget For Alle 1974
Rok Elsner

**Rok Elsner** (født 25. januar 1986) er en slovensk fotballspiller som spiller for den polske klubben Olimpia Grudziądz. Han signerte kontrakt med klubben i 2009 og spiller primært stopper, men kan også operere som midtbane. Han har tidligere spilt for blant annet SV Wehen Wiesbaden, Interblock og Al Arabi. Han har 13 U-21 landskamper for det slovenske landslaget.

Etter 2010-sesongen gikk han til polske Slask Wroclaw.

Den 13. august 2014 meldte han overgang til den tyske klubben Energie Cottbus.

## Personlig
Rok Elsners bestefar Branko Elsner var trener og profesjonell fotballspiller, mest kjent for å ha trent Østerrike to ganger. Hans far er Marko Elsner, tidligere jugoslavisk og slovensk landslagsspiller, som spilte på blant annet OGC Nice og Røde stjerne. Hans eldre bror, Luka Elsner spiller for tiden for NK Domžale.

## Referanser


## Eksterne lenker
* 
* Rok Elsner (90minut.pl)
Storani

**Storani** er en art i gjøkfamilien. 
Det er en fugl som lever i mangrove-sumper og åpen skog nær vann, samt i skogkanter i Mellom- og Sør-Amerika.

## Referanser


## Eksterne lenker
*
Håkon Glørstad

**Håkon Piene Glørstad** (født 12. desember 1969 i Tjøme) er en norsk arkeolog og tidligere museumsdirektør. Han har stort sett arbeidet med steinalderen, særlig yngre steinalder i Skandinavia. Glørstad er professor ved Fornminneseksjonen, Universitetet i Oslo.

Glørstad ble utnevnt til dr.philos. i 2002 med avhandlingen *Neolittisk renessanse, hypoarkeologiske tekster om neolitikum i Sør-Norge*. Han har også markert seg som spesialist på vitenskapsteori, med spesiell vekt på tekstene til Pierre Bourdieu. Glørstad var en av dem som sto bak oppstart av tidsskriftet Primitive tider. Han ledet også de store steinalderundersøkelsene ved Svinesundprosjektet; i forbindelse med anlegget av ny motorveiforbindelse på E6 fra Østfold til Sverige.

Glørstad var fram til 2014 leder for forskningsprosjektet *Struktur og historie* ved Kulturhistorisk museum (KHM), en storsatsning på steinalderarkeologi med utgangspunkt i resultatene fra Svinesundprosjektet.

Fra 2014 til 2024 var han direktør for Kulturhistorisk museum i Oslo. I mars 2024 gikk han tilbake til stillingen som professor i arkeologi ved UiO.

## Referanser


## Eksterne lenker
Frå vals til vise

***Frå vals til vise*** er et musikkalbum med Nye Ringnesin, utgitt i . Albumet ble nominert til Spellemannprisen 1995 i kategorien folkemusikk/gammeldans.

## Sporliste
# «Vals etter Ola Moløkken»
# «Ungdom på 60 – reinlender av bjørner og Kåre Holshagn»
# «På Otta-martna – masurka av Olaf Tullut»
# «Oddvars VM-polka – av Oddvar Nygaard»
# «Otunheimsvisa – av Knut Bjørgen»
# «Springleik etter Pål Skogum»
# «Skotsk etter Peder Rusten»
# «Vals etter Johannes Langøgard»
# «På ball i huskestugun – masurka av Oddvar Nygaard»
# «Marsj etter Kristen Storlien/Byrkveen – reinlender»
# «Vals av Sigurd Garmo»
# «Felgniar'n – reinlender av Hans W. Brimi»
# «Masurka etter Teodor Bakken»
# «Skodøl'n – galopp etter Amund Grisbu»
# «Dei tvau verse ho Anne Kleppe song siste kveld – etter Ivar Kleiven»
# «Kari Kluften – springleik»
# «Bjøynnblakken – vals etter Ola Kampen»
# «Reinlender etter Torgjer Iverstugun»
# «Masurka etter Hans W. Brimi»
# «Vals etter Hans Vineshaugen»
# «Storhalling ha's Fel-jakup/småtte-jo – springleik»

## Referanser


## Eksterne lenker
*
Holly Holm

**Holly Holm** (født 17. oktober 1981 i Albuquerque, New Mexico) er en amerikansk MMA-utøver og er tidligere mester i bantamvekt i organisasjonen UFC.

## Boksing
Hun innehar flere verdensmestertitler i en rekke små forbund og regnes som en av verdens beste i sin klasse. 16. april 2013 annonserte Holm at hun vil legge opp som bokser og fortsette med en karriere som MMA-utøver. Meldingen kom som et punktum i forhandlinger med å få til en tittelkamp mellom Holm og norske  Cecilia Brækhus, som innehar de 4 største og viktigste boksebeltene i weltervekt og har forsvart dem gang på gang.

## Referanser

## Eksterne lenker
* 
* 
* 
*
Dresdner Striezelmarkt

**Dresdner Striezelmarkt** er et julemarked i Dresden i den tyske delstaten Sachsen som har funnet sted regelmessig siden 1434. Markedet i 2011 blir det 577. i rekken og det er dermed et av de eldste julemarkeder i Tyskland. Striezelmarkt blir årlig arrangert i adventstiden på Altmarkt i Dresden. Like i nærheten åpnes samtidig Julemarkedet i Prager Strasse og det tilsvarende adventsmarkedet på Neumarkt foran Frauenkirche. Dresdner Striezelmarkt trekker år om annet til seg 2,5 millioner mennesker fra fjern og nær.

## Historie
Markedets historie strekker seg tilbake til et handelsprivilegium som den saksiske kurfyrsten Friedrich II delte ut i 1434. Opprinnelig dreide det seg om tillatelse til å holde et kjøttmarked med én dags varighet. I det sekstende århundre tiltrakk publikums stigende etterspørsel stadig flere håndverkere og handelsfolk fra områdene omkring. De kom fra Erzgebirge, Oberlausitz og så langt borte fra som Böhmen. Etter 1700 ble markedstiden forlenget. Snart var Striezelmarkt sammen med Nürnberger Christkindlesmarkt og Frankfurter Christkindchesmarkt blant de viktigste tyske julemarkedene.

Navnet er avledet av rullekaken *Dresdner Christstollen* som i middelhøytysk ble kalt *Strutzel* eller *Striezel*.

## Begivenheter under markedet
Hver kveld åpner julenissen (Weihnachtsmann) en dør i adventskalenderen for barna og bak hver dør finnes et bilde. Markedets høydepunkt er siden 1994 lørdag før andre søndag i advent, da man feirer *Dresdner Stollenfest* (Dresdner kakefest). En kjempekake blir bakt og skåret opp under en seremoni på markedet. Salgsinntektene går til et godt formål.
 
Midt på plassen står en 14,62 meter høy trappepyramide, som er verdens høyeste erzgebirgiske trappepyramide. Porten inn til Dresdner Striezelmarkt er verdens største erzgebirgiske lysestake, 13,5 meter bred og mer enn fem meter høy.
  
I tillegg til meget annet tilbys på markedet treskjærerprodukter fra Erzgebirge, den såkalte erzgebirgiske folkekunst. I tillegg kan man kjøpe *Pflaumentoffel* (små mannsfigurer av sviske), *Pulsnitzer pepperkaker* (pepperkaker med sjokoladeovertrekk fra Pulsnitz) og *Dresdner stollen* (kaker av tykk hvetedeig). Varemerket *Dresdner Stollen* kan bare benyttes om kaker laget i Dresdenområdet og etter oppskrift til *Stollenschutzverband* (Forbundet til beskyttelse av Dresdner Stollen). I en offentlig kakeprøve blir samtlige kaker visuelt vurdert og gjennomgår en kvalitetstest. Deretter får de kakeseglet.

Fra 2004 skjer åpningen av Striezelmarkt ved en økumenisk gudstjeneste i Dresdner Kreuzkirche 
like ved, med musikalsk deltakelse av Dresdner Kreuzchor og Dresdner Kapellknaben.

## Bildegalleri

Fil:PfToffel.jpg|Pflaumentoffel (sviskemann)
Fil:Rosinen-Christstollen angeschnitten.jpg|Oppskåret Dresdner Christstollen
Fil:Pulsnitzer pfefferkuchen.jpg|Pepperkaker fra Pulsnitz
Fil:Nussknackermuseum 003.jpg|Nøtteknekkere fra Erzgebirge


## Eksterne lenker
* , delstatshovedstad Dresden
* Markedets historie, delstatshovedstad Dresden
Globus (band)

**Globus** (også kjent som **Globus Music, Inc.**) er et datterselskap av trailermusikkfirmaet Immediate Music, og består av produsenter, musikere og vokalister. Hovedkomponistene er Yoav Goren og Jeffrey Fayman.

Globus' live verdenspremiere fant sted i The Grand Hall, Wembley, London, 26. juli 2006, og et album ble utgitt i august samme år. Feeders Mark Richardson spilte trommene.

## Epicon
Globus's debutalbum *Epicon* ble utgitt i Storbritannia i 2006. Albumet ble utgitt i USA i august 2008.
DVD-en *Live at Wembley* ble lagt ut for salg 29. juli 2008. Globus sin single *Orchard of Mines*, var på Billboardlisten Hot Singles Charts i mer enn 9 uker på rad.

Globus gav ut et konsertalbum kalt *EPIC LIVE!* i februar 2010 etter *Trailer Music Live,* som ble holdt tidligere.

## Diskografi
;Singler
* *Prelude (On Earth As In Heaven)*
* *Spiritus Khayyam*
* *Orchard Of Mines*

;Album
* *Epicon* (2006)
* *Break From This World* (2011)

;Konsertalbum
* EPIC LIVE! (2010)

;DVD-er
* **Globus Live At Wembley** (2008)

## I andre media
* Globus' «Orchard of Mines» ble covret av det progressive rockebandet Asia på albumet Phoenix.
* «Orchard of Mines» ble brukt som bakgrunnsmusikk til rulleteksten i videospillet NecroVisioN (2008).
* «Preliator» ble brukt i spillet , spesielt da under kamper.

## Referanser


## Eksterne lenker
* 
*
Sogn Sparebank

**Sogn Sparebank** er en norsk sparebank som ble til 1. april 2019 som et resultat av fusjonen mellom *Vik Sparebank* (stiftet 1846), *Aurland Sparebank* (stiftet 1883) og *Indre Sogn Sparebank* (stiftet 1971). Banken er en del av Eika Gruppen og har hovedkontor i Årdalstangen, samt avdelingskontorer i Aurland, Bergen, Lærdal, Sogndal, Vik og Øvre Årdal.

Sparebanken er morselskap til *Sogn Sparebank Eigedomsmekling* og *ISSB Eigedom*, med *Sogn Forsikring* som tilknyttet selskap. Forvaltningskapitalen pr. 1. april 2019 er MNOK 7&nbsp;800 og konsernet har 52 ansatte.

## Historie
### Aurland Sparebank
*Aurland Sparebank* ble først stiftet i 1847, men avsluttet driften i 1867. Banken ble stiftet på nytt 18. mai 1883 og det første kontorlokalet var i det gamle kommunehuset i Aurland. Dette var banken sitt ekspedisjonskontor i 75 år, før banken i 1958 flyttet til det nye kommunehuset.

Fra 1. januar 1965 åpnet banken filial i Flåm, hvor banken leide kontorlokaler i samfunnshuset. 20. april 1970 ble det vedtatt å bygge et eget bankbygg og det ble åpnet 27. januar 1972.

Før fusjonen var 58,6 prosent av bankens utlån til kunder utenfor Aurland kommune.

### Indre Sogn Sparebank
*Indre Sogn Sparebank* var en børsnotert sparebank etablert 29. november 1971, som et resultat av fusjonen mellom *Lærdal Sparebank* (stiftet 1860), *Årdal Sparebank* (stiftet 1906) og *Borgund Sparebank* (stiftet 1915).

Banken hadde før fusjonen hovedkontor på Årdalstangen og avdelingskontor i Bergen, Lærdal, Sogndal og Øvre Årdal, samt en filial i Borgund som ble lagt ned i 2012.

20. januar 1997 ble banken børsnotert på Oslo Børs som en av de første egenkapitalbevisbankene i Norge, og var samme år med på å starte Eika Gruppen som én av de største aksjonærene i gruppen.

*Indre Sogn Sparebank Eigedomsmekling* ble startet av banken i 2013 og etablerte Aktiv Eiendomsmegling ved avdelingene i Sogndal og Øvre Årdal.

I 2016 etablerte banken *Indre Sogn Sparebank Forsikring*, sammen med de ansatte, og solgte forsikring fra Eika Forsikring.

### Vik Sparebank
*Vik Sparebank* ble stiftet i 6. juni 1846 og var før fusjonen den eldste sparebanken i Sogn og Fjordane som hadde overlevd som frittlevende sparebank uten å ha blitt fusjonert med andre sparebanker.

## Referanser




## Eksterne lenker
* 
*
Thore Svendsen

**Webjørn Thore Svendsen** (1930–2024) var en norsk industrimann og kommunepolitiker.

Han vokste opp i Oslo og Trondheim. I 1956 flyttet han til Stjørdal, hvor han ble sekretær for salg og administrasjon i Norplasta AS (senere Dynoplast AS). Svendsen var disponent fra midten av 1960-årene til han avgikk med pensjon tidlig i 1990-årene, men tidvis engasjert for Norplastas søsterbedrifter.

Han var styreformann i Forretningsbanken i Stjørdal 1976–1988.

Svendsen var formann i Stjørdal Høyre 1975–1979 og 1996–1998. Han var innvalgt i Stjørdal kommunestyre 1976–1983 og 1995–1999 og medlem av formannskapet i perioden 1980–1983.

Han var president i Stjørdal rotaryklubb 1977–1978.

## Referanser
Verdenscupen i hurtigløp på skøyter 2010/11 – Verdenscup 1

Første runde av **[[Verdenscupen i hurtigløp på skøyter 2010/11]]** fant sted i Thialf i Heerenveen, Nederland 12.-14. november 2010.  
## Program

## Resultater
### Sammendrag A-gruppen
#### Menn

#### Kvinner

### Enkeltresultater menn
#### Første 500 meter menn

#### Andre 500 meter menn
* Resultatliste mangler foreløpig

#### 1000 meter menn
} ||align=left|Mo Tae-bum ||align=left|  ||  ||Trakk seg

|}

#### 1500 meter menn

#### 5000 meter menn
} ||align=left|Marco Weber ||align=left|  ||  ||Diskvalifisert for å ha gått over linjen på oppløpssiden

| ||align=left|Joel Eriksson ||align=left|  || ||align=left|Trakk seg
|-
|}

### Enkeltresultater kvinner

#### Første 500 meter kvinner

#### Andre 500 meter kvinner
* Resultatliste mangler foreløpig

#### 1000 meter kvinner
} ||align=left|Jin Peiyu ||align=left|  ||  ||Ikke til start

|}

#### 1500 meter kvinner
* Resultatliste mangler foreløpig

#### 3000 meter kvinner
* Resultatliste mangler foreløpig

## Funksjonærer
* Overdommere var Jan Bolt, Nederland for kvinner og Erik Øsmundset, Norge for menn.
* Startere var Roland Steenbeck, Tyskland og Franco Ceschi, Italia for kvinner og Jannie Smegen, Nederland og Åke Falk, Sverige for menn.

## Eksterne lenker
* Norges Skøyteforbunds samleside om verdenscupen i Heerenveen
* 
*  Resultater ISU sin hjemmeside
* 
*  Resultater på **SpeedskatingResults.com**
*  Resultater for Damer og Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Heerenveen 12.–14. nov 2010 på **www.EffeSport.nl.**
;Bilder
* Bilder på DesgPhoto.com/SpeedSkatingPhotos.Info
* Bilder på de norske løperne i stevnet.
Frøysetelva

**Frøysetelva**, eller **Yndesdalsvassdraget**, er ei elv i Gulen og  Masfjorden kommuner i Vestland. Den renner fra Yndesdalsvatnet til Frøyset ved Fensfjorden. Elva er 29,2 kilometer lang (medregnet Øyrelva), og har et nedbørfelt på . Middelvannføringen ved munningen er .

Vassdraget ble i 1985 varig vernet mot kraftutbygging gjennom Verneplan III for vassdrag. Det ble imidlertid gjort unntak for nedbørfeltene til de to vatnene Austgulstølvatnet og Transdalsvatnet, fordi vannføringen fra de to vatnene ble ansett som nødvendige for en lønnsom utbygging av Kløvtveit kraftverk, som ble vurdert å «ha avgjørende betydning for distriktets kraftforsyning i fremtiden». De to feltene utgjør tilsammen 6% av vassdragets totale areal. De to vatnene overført til Klyvtveitvatnet i 2006, da Kløvtveit kraftverk ble satt i drift.

## Sideelver
Vassdraget er forgrenet, med mange sideelver, hvorav de største er:
*Kjerelva – 1&nbsp;km nord for Frøyset
*Myrdalselva – i Sleirsvatnet ved Sleire
*Markhusdalselva – i Sleirsvatnet ved Saghaugen
*Steinsdalelva – i Vetlevatnet vest for Yndesdalsvatnet
*Furdalselva – i Yndesdalsvatnet fra nord
*Øyrelva – lengst øst i Yndesdalsvatnet

## Referanser
Olesia Povkh

**Olesia Ivanivna Povkh** (ukrainsk **Олеся Іванівна Повх**, født 18. oktober 1987) er en ukrainsk sprinter, som spesialiserer seg på 100 meter. 

Hun ble ukrainsk mester på 60 meter innendørs og 100 meter utendørs i 2010. Hun deltok også i VM i friidrett innendørs 2010, og nådde der semifinalen i begge øvelsene. 

Ved EM i friidrett 2010 i Barcelona vant hun gull på 4 x 100 meter stafett, sammen med Nataliya Pohrebnyak, Marija Rjemjen og Yelizaveta Bryzhina. 

Like før VM i friidrett 2017 hadde Povkh fått underkjent en dopingtest og ble nektet å konkurrere i mesterskapet. I mars 2019 bekreftet CAS at Povkh begikk brudd på antidoping-regelen og bekreftet UAF eksekutivkomiteens avgjørelser om diskvalifisering av Povkh i fire år fra 15. juni 2016.

## Referanser


## Eksterne lenker
* 
* Profil på European Athletics
Morten Hegelund

**Morten Mortensen Hegelund** (født ca. 1490, død ca. 1565) var en dansk prest. Han jobbet først som predikant i Aalborg fra 1527, og ble senere sogneprest i samme by. Under religionsforhandlingene i 1539 var han Aalborgs representant til Herredagen, og han var en av dem som skrev kirkeordinansen i 1537. 

I *[[Norsk Salmebok (1985)|Norsk Salmebok]]* og *[[Norsk salmebok 2013]]* er Hegelund representert med en salme han har oversatt.

## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 32-33.
Elevine Heede

**Elevine Randea Heede** (født 15. september 1820 i Arendal, død 6. mars 1883 i Kristiania) var en norsk lærer og salmedikter. Hun tilhørte Metodistkirken, og jobbet fra 1874 til sin død for kirkens forlag og som språklærer for deres  pastorutdannelse. 

I Den norske kirkes salmebøker *[[Norsk Salmebok (1985)|Norsk Salmebok]]*, *[[Salmer 1997]]* og *[[Norsk salmebok 2013]]* er hun representert med flere salmer. Det samme gjelder en rekke andre kristne sang- og salmebøker.

## Oversettelser
Hun oversatte en lang rekke salmetekster, blant andre av Fanny Crosby og Charles Wesley. Hun har oversatt fem av Fanny Crosbys salmer i Metodistkirkens salmebok av 1987. Av Wesleys salmer er julesalmen Hark! The herald angels sing (Hør den englesang så skjønn) særlig godt kjent.

Blant andre av hennes oversettelser finner vi tekster som Hvilken venn vi har i Jesus, Gå meg ei forbi, o Jesus og Nærmere deg, min Gud. Av hennes egne tekster er Ånd fra himlen, kom med nåde den best kjente. Mye kan tyde på at det er hun som har skrevet Den himmelske lovsang - salme, selv om hun bare oppgis som oversetter av denne salmen.

## Redaktør
Hun redigerte Metodistkirkens første salmebok, *Zions Harpe*. Hun var også redaktør for kirkesamfunnets barneblad og oversatte en rekke bøker for deres forlag, Norsk Forlagsselskap.

I hjembyen Arendal er hun blitt hedret med at en gate er oppkalt etter henne, Elevine Heedes vei.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 78.
* Nils-Petter Enstad, *Elevine Heedes vei - en salmedikter fra Arendal*, Gaveca Forlag, Arendal, 2020, ISBN 978-82-93520-56-6
* Harald Stene-Dehlin *Kvinneskjebner og salmevers*, Forlaget Land og kirke, 1960, s. 102-104

## Eksterne lenker

* Elvine Heede i Norsk Oversetterleksikon
Harald Grundström

**Harald Grundström** (1885–1960) var en svensk prest, etnolog og språkmann. 

## Liv og virke
Grundström jobbet som prest i Jokkmokk fra 1915 til 1952, og kom i denne perioden i tett kontakt med lulesamisk. Han samlet språket, og gav ut det store verket *Lulelapsk ordbok* som kom ut i 13 bind mellom 1946 og 1954. 

Ordbokarbeidet bygget på tidligere notater av Wiklund og Björn Collinder. I tillegg til ordboken gav han ut en rekke skrifter og artikler om samisk kultur og kulturhistorie, tidsregning, stedsnavn og andre enmer, med titler som «Sägner och folktro bland lappar och nybyggare i Jokkmokk» (1924), «Tro och övertro bland lapparna» (1942) og «Modern och barnet i lapsk folktro» (1955). Han utga også joikenedtegnelsene *Lapska sånger* (1958) og livshistorien til Anta Pirak (1873-1951), *Jåhttee saamee viessoom*. Boken kom ut på svensk i 1933 med tittelen *En nomad och hans liv* og på lulesamisk i 1937. Grundström utga også Lars Levi Læstadius' manuskript fra 1840-årene *[[Fragmenter i Lappska Mythologien]]* (1959). 

Grundström oversatte over 140 salmer til samisk, og utga et lite hefte med lulesamiske salmer. Han ledet inntil sin død arbeidet med en ny samisk salmebok. Han er representert i *[[Salmer 1997]]* med en salme han har oversatt til samisk.  Og i *[[Norsk salmebok 2013]]* med fem oversettelser.

Han ble æresdoktor ved Universitetet i Uppsala 1944, og var medlem av VHAA fra 1947.

## Referanser
Vassbruksmiljø Takle

**Vassbruksmiljø Takle** ligger på Takle i Gulen kommune i Sogn og Fjordane fylke like ved veikrysset mellom  og . Det består av bygninger og redskap som viser hvordan vannkraft ble utnyttet i tidligere tider. Vassbruksmiljøet inneholder en stampemølle, et kvernhus og en vanndrevet slipestein som alle er i fullt operativ stand. En stampe er en bygning som ble brukt til framstilling av filt eller vadmel. Det er også bygget en informasjonsbod  som viser historien til anlegget.

## Historie
Stølsvannet på Midttakle har fra gammelt av gitt grunnlag for regulering og nytte av vannmengden i Takleelva. Nedenfor et restaurert kvernhus nær broen på Midttakle er det reist en operativ stampe. Den var trolig bygget av Bård Eivindson Takle i 1880 og var i bruk frem til 1945. Nær broen på Midttakle  står et kvernhus som i 1996–97 ble restaurert med ny kledning og torvtak, kvernkall og slok. I en tømmerstokk i kvernhuset er risset inn årstallet 1785. Det er grunn til å tro at alle brukerne på Midttakle var sammen om kvernen.

Stampen ble bygget opp igjen på de gamle murene i 1998–99 med stønad fra kommunen med midler til spesielle tiltak i landbruket sitt kulturlandskap. I august 1999 ble vassbruksanlegget og stampen på Takle åpnet under Kystsogevekene.

## Toving
Toving  ble gjort om våren eller sommeren for de ferdig tovede vevstuene skulle blekes, og det ble gjort på bøen like overfor stampen. En kunne bruke bøen på denne måten før gresset hadde vokst skikkelig til og når håen vokste opp etter første slåtten. Den ene enden av vevstuen ble festet til marken med to pinner, en i hvert hjørne. Vevstuen ble så rullet ut og strekt og festet i andre enden på samme måte. Så ble de bleket i solen.

Stampen ble drevet med vannkraft med et stort vannhjul. Det store hjulet gav jevn fart og trykk til kraften som ble brukt fire ganger per omdreining. En skulle løfte to store trestokker for hver vevstu og det var plass til tre stuer samtidig. Den høye stampestokken fikk plass oppe under mønet, og for hvert løft falt den ned på stuen. Da gikk vevstuene rundt og ble jevnt banket. De lå i hvert sitt kar fylt med varmt såpevann under tovingen.

I stampehuset var det en grue med en stor kjele som ble brukt til oppvarming av vann. I hellegulvet var der et sluk slik at det vannet som var brukt gikk rett i elven.
På Midttakle har en restaurert en stampe ut fra en modell av den som er laget av Magnus Takle for å vise hvordan dette håndverket ble utført tidligere.

## Eksterne lenker
* Riksantikvaren
* Vestafjells.no
Flatefjellet

**Flatefjellet** er et fjell i Gulen kommune i Sogn og Fjordane. Det ligger mellom Klyvtveitvatnet i nord, Transdalsvatnet i sørvest og Steinsdalen i sørøst. Største høyde er 642 meter over havet. Toppen av fjellet er, som navnet antyder, relativt flat. Fjellsidene rundt er som regel brattere, men har også mange slakere partier, og fjellet er lett tilgjengelig for fotturister.

## Referanser
Sam Francis

**Samuel Lewis Francis** (født 25. juni 1923 i San Mateo i California i USA, død 4. november 1994 samme sted) var en amerikansk kunstner.

## Liv og virke
### Bakgrunn
Francis ble født i San Mateo i California, og studerte botanikk, medisin og psykologi ved University of California, Berkeley 1941 til 1943. 

Han ble skadet av en flyulykke under andre verdenskrig. Han ble innlagt på sykehus i flere år og det var i denne perioden at han begynte å male. Da Francis kom ut av sykehuset gikk han tilbake til Berkeley, denne gangen til å studere kunst og kunsthistorie, der han gjorde 1948 til 1950.

### Kunstner
Francis ble opprinnelig inspirert av de abstrakte ekspresjonistene som Mark Rothko, Arshile Gorky og Clyfford Still. Han tilbrakte 1950 i Paris, der han hadde sin første utstilling i 1952 på Galerie Nida Daus. Der han koblet til tachismen. I løpet av disse årene reiste han til slike Italia, Mexico, India, Thailand og Hongkong. Senere har han brukt litt tid i Japan, og noen tror at kunne se en påvirkning fra Zen buddhisme.

I 1963 Francis bosatte seg i Santa Monica i California. Han ble utnevnt til æresdoktor ved Berkeley University i 1969.

### Stil
Frem til 1949 er Francis'  kunst dominert av celle-formet farge lapper, som lavede med fortynnet oljemaling eller akrylmaling. I perioden i Paris var hans verk generelt ganske monokromatiske. Men hans mer modne verk er som regel store oljemalerier med strålende farger. Man kan ofte se hvite områder på lerretet.

Francis reiste tilbake til California i 1960 og fortsatte å male i Los Angeles. Han regnes som en av de eksponentene for spontanismen i USA.

Francis' verker finns i New York på MoMA og Guggenheim og på Tate Gallery i London, Centre Pompidou i Paris og Kunsthaus i Zürich.

## Referanser


## Kilder
* Marika Herskovic, American Abstract Expressionism of the 1950s An Illustrated Survey, (New York School Press, 2003.) ISBN 0-9677994-1-4
* Walter, Ingo F. (editor), Arte del siglo XX, Taschen. ISBN 3-8228-6805-1
* Walter, Ingo F. (editor), Los maestros de la pintura occidental, Taschen, 2005, ISBN 3-8228-4744-5
* Van Gindertael, R., «Francis» en Diccionario Larousse de la pintura, tomo I, Editorial Planeta-De Agostini, S.A., 1987. ISBN 84-395-0649-X.

## Eksterne lenker
* Sam Francis på Tate Gallery i London (med kort biografi og bilder av verk) 
* Sam Francis (artefactos)
* Eksempler på verker av Sam Francis
* Sam Francis Biografi og bilder: Hollis Taggart Gallerier
Kvalifisering til VM i fotball 2010 (AFC)

**Kvalifiseringen til verdensmesterskapet i fotball 2010 (AFC)** var den asiatiske konføderasjonens kvalifisering til fotball-VM 2010 i Sør-Afrika. Av 46 medlemsforbund deltok 43 nasjoner, og de kjempet om fire direkteplasser, og en playoffplass. , ,  og  tok plassene, mens  tapte sin playoff mot .

## Seeding
Den første seedingen seedet alle de 43 deltakernasjonene i tre potter. De fem beste lagene ble toppseedet, og ble direktekvalifisert til Runde 3. Lagene fra 6.-24.-plass ble så trukket mot lag fra 24-43.-plass.

## Runde 1

I utgangspunktet hadde  blitt satt opp mot  og  mot , men både Guam og Bhutan trakk seg fra kvalifiseringen, noe som direktekvalifiserte Indonesia til andre runde og Kuwait til tredje runde.

## Runde 2
Kampene ble spilt mellom 9. november og 18. november 2007.

## Runde 3
Tilsammen 20 lag var igjen i kvalifiseringen, og de ble plassert i fem grupper a fire lag.

### Kvalifiserte lag

### Gruppe 1

### Gruppe 2

### Gruppe 3

### Gruppe 4

### Gruppe 5

## Runde 4
De gjenstående ti lagene ble plassert i to grupper a fem lag. 

  

### Gruppe A

### Gruppe B

## Runde 5
De to lagene på tredjeplass møttes i to kamper for å avgjøre hvem som skulle kvalifisere seg til den interkontinentale playoffen.

## Interkontinental playoff

## Referanser


## Eksterne lenker
* Zona asiática  FIFA.com
* AFC. side
Lomonosovfjella

**Lomonosovfjella** er en rekke med mindre fjelltopper lengst øst i Fimbulheimen i Dronning Maud Land. Den strekker seg om lag 29 kilometer fra nordøst til sørvest og ligger mellom Mušketovbreen og Entusiastbreen, 32 kilometer øst for Wohlthatmassivet.

Fjellpartiet ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske vitenskapsmannen Mikhail Lomonosov (1711–1765) av en sovjetisk ekspedisjon som gjennomførte kartlegging av området i 1960–61.

## Kilder
*
Bulgaria under Sommer-OL 1992

**Bulgaria under Sommer-OL 1992**. 138 sportsutøvere, 87 menn og 51 kvinner, fra Bulgaria deltok i nitten sporter under Sommer-OL 1992 i Barcelona. De kom på attendeplass med tre gull-, sju sølv- og seks bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Osvald Granborg

**Osvald Granborg** (1909&ndash;1989) var en norsk prest, oversetter og redaktør. 

Granborg ble født i Stavanger og var elev ved Kongsgård skole i Stavanger.Han tok embetseksamen  i teologi i 1935, og praktisk-teologisk eksamen i 1936.Granborg virket som prest på Jeløy. Han var aktiv i Schreudermisjonen, både som medlem av organisasjonens hovedstyre fra 1939, og som redaktør for organisasjonens organ *Zuluvennen* i to tiårsperioder. (1939-1949 og 1958-1968)

Han oversatte Anthony Burgess' bok *Zulufolket* til norsk rundt 1942, og er også representert i *[[Norsk Salmebok (1985)|Norsk Salmebok]]* og *[[Norsk salmebok 2013]]* med en salme han har oversatt til norsk.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 131
Perez Hilton

**Mario Armando Lavandeira** (født 23. mars 1978 i Miami) kjent som **Perez Hilton**, er en amerikansk kjendisblogger og TV-personlighet.

Bloggen omhandler musikere, skuespillere og andre kjendiser, og er på topp 500 mest besøkte nettsteder på Internett. Han er kjent for å komme med ganske brutale utsagn om enkelte artister.

Hilton har skrevet om de norske artistene Ylvis, Espen Lind, Donkeyboy, Annie, Erlend Bratland, Ida Maria, Linni Meister, Anine Stang og Marit Larsen.

## Referanser


## Eksterne lenker
* 
* 
* Perez Hiltons side på YouTube
Utsikt over Toledo

***Utsikt over Toledo*** er ett av to gjenværende landskapsmalerier malt av El Greco. Det andre kalt * Utsikt og kart over Toledo* befinner seg i Museo Del Greco, Toledo, Spania.

Sammen med Vincent van Goghs *[[Stjernenatt]]*, noen landskap av William Turner, og noen verk av Monet, er den blant de mest kjente avbildninger av himmelhvelvingen innen vestlig kunst, og har skarpe farger med kontrast mellom himmelen og åsene nedenfor. Malt i en manieristisk (eller barokk) stil tar verket friheter med den faktiske utformingen av Toledo (noen bygninger er avbildet i andre posisjoner enn der det faktisk står, men omgivelsen nær slottet Castle of San Servando er vist på en sannferdig måte). Det er signert i det nedre høyre hjørne av El Greco.

## Eksterne lenker
* Metropolitan Museum of Art – Utsikt over Toledo
* Essay om dette maleriet fra boken ''Beauty and Terror'' av Brian A. Oard
* Maleri av El Greco
* El Greco hos Store norske leksikon 
* El Greco  hos kunsthistorie.com
Jens Marius Giverholt

**Jens Marius Giverholt** (født 1848 i Bergen, død 1916 i Kristiania) var en norsk salmedikter og pastor.

Giverholt ble født i Bergen, men flyttet som barn til Stavanger, hvor han gikk i klasse med Alexander Kielland på Kongsgård skole i Stavanger. Han ble student i 1864, og avla teologisk embedseksamen i 1873. I stedet for å bli prest ble han forkynner i Kristiansands Indremisjonsforening. I 1877 meldte han seg ut av statskirken og stiftet samme år Den Evangelisk Lutherske Frikirkes menighet i byen. Giverholt ble den første forstanderen i menigheten. Han var i byen i fire år til før han dro videre til Trondheim hvor han virket som forkynner.

I 1876 gav Giverholt ut sangsamlingen *Lammets Pris. Sange for Søndagsskolen etc.*, en sangbok med rundt 200 sanger der mange var skrevet av ham selv. Som tittelen sier var sangene primært tenkt brukt søndagsskolen, men de ble også mye brukt ellers. Giverholt regnes som en av pionerene i norsk søndagsskolearbeid. Flere av sangene hans ble med inn i det som ble Frikirkens første salmebok, og han var også representert i *[[Landstads reviderte salmebok]]* og i *[[Norsk Salmebok (1985)|Norsk Salmebok]]* og *[[Norsk salmebok 2013]]* med en salme han hadde  oversatt.

## Salmetekster

## Referanser


## Litteratur
* Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 84.

## Eksterne lenker
* Sku mot himmelen, løft ditt øye – Artikkel i Leif Haugens salmeblogg
Ny kirke

**Ny kirke** (**Nyker**) er en rundkirke som ligger i Nyker sogn på i Bornholm.

Kirken er den minste av Bornholms fire rundkirker og ble oppført i perioden 1150–1175. Den har ikke skyteskår slik som den største av rundkirkene, Østerlars kirke.

Våpenhuset ble føyet til i begynnelsen av 1500-tallet.

I middelalderen kaltes kirken Allehelgens kirke, *Ecclesia Omnium Sanctorum*, men siden midten av 1500-tallet har den hett *Nykirke.* Andre staveformer: *Nye-Kirke*, *Nykirke* eller *Ny Kirke*. 

Kirken er spesielt kjent for sine kalkmalerier som daterer seg fra begynnelsen av 1300-tallet. Jesu lidelseshistorie er malt på den bærende midtsøylen. Her ser man 13 scener fra Jesu siste dager.

## Litteratur
* Niels Peter Stilling: *Danmarks kirker*, s. 404, Politikens Forlag A/S, 2000, ISBN 87-567-6059-0

## Eksterne lenker
* 
* Ny-Kirke.dk
Tore Furberg

**Tore Furberg** (født 1924 i Nagpur i Britisk India, død 8. september 2019 i Uppsala) var en svensk biskop av Visby innen Svenska kyrkan.

## Liv og virke
Furberg ble cand. filol. i 1947 og cand. theol. i 1953, begge deler ved Uppsala universitet. Han ble ordinert i 1953. Dr.theol. ble han ved Uppsala universitet i 1962 med avhandlingen *Kyrka och mission i Sverige 1868-1901*. Etter disputasen ble han så dosent i misjonshistorie i Uppsala.  Han var lærer fra 1965 til 1968 vid Trinity Theology College i Singapore og misjonsdirektør for Svenska kyrkans misjon fra 1970 til 1980.

Furberg var biskop i Visby stift i årene 1980 til 1991.

Tore Furbergs fremste økumeniske innsats var at han som ordfører for de lutherske kirkene ledet arbeidet som resulterte i en overenskomst mellom noen nordiske folkekirker og noen anglikanske kirker, de såkalte Porvoo-fellesskapet (1992). Han var og initiativtager til det økumeniske nettverket Theobalt (*Theology in the Baltic region*) som muliggjorde unike samtaler mellom kirkene rundt Østersjøen.

Hans siste bok om økumenikk er *Ett ekumeniskt tecken: svenska kyrkans biskopsämbete i mission och ekumenik under första hälften av 1900-talet* (2004).

I *[[Salmer 1997]]*  og *[[Norsk salmebok 2013]]* er han representert med en salme han har oversatt.

## Referanser
Sør-Korea under Sommer-OL 1992

**Sør-Korea under Sommer-OL 1992**. 227 sportsutøvere fra Sør-Korea deltok i 25 sporter under Sommer-OL 1992 i Barcelona. Sør-Korea kom på sjuendeplass med tolv gull-, fem sølv- og tolv bronsemedaljer. 

## Medaljer

## Medaljevinnerne
Sankt Ols kirke

**Sankt Ols kirke**, (**Ols kirke** eller **Olsker**) er en rundkirke som ligger i Olsker sogn på i Bornholm. Kirken er viet til Olav den hellige. Kirken ble oppført i perioden 1150–1175, våpenhuset ca. 1400.

Kirken har frittstående klokketårn som kom til i middelalderen.

## Litteratur
* Niels Peter Stilling: *Danmarks kirker*, s. 405-406, Politikens Forlag A/S, 2000, ISBN 87-567-6059-0

## Eksterne lenker
* 
* Olsker sogn
Tor Andreas Andersen

**Tor Andreas Andersen** (født 20. juli 1988 i Halden) er en norsk orienteringsløper. Representerer NTNUI, og tidligere Halden Skiklubb.

Andersen ble norgesmester i presisjonsorientering i 2009. For dette ble han også tildelt STOKs prestasjonspris i 2009.

Andersen har i tidligere år drevet mye med kompetitiv skigåing og orienteringsløping, men dette har i senere tid begrenset seg til orientering og presisjonsorientering.

## Referanser
Midttunvågen

**Midttunvågen** (også skrevet **Midtunvågen**) er ei bukt i Gulen kommune i Sogn og Fjordane. Den ligger rundt 1 kilometer øst for kommunesenteret Eivindvik, og er rundt 1,3&nbsp;km lang og opptil 0,4&nbsp;km bred. Den innerste delen av vågen kalles *Pøyla*, og her munner også Midttunelva ut. Fv7 krysser over Midttunvågen ved innløpet til Pøyla.

## Referanser
Eyolf Soot

**Eyolf Soot** (født 24. april 1858 i Aremark, død 30. august 1928 i Oslo) var en norsk maler.

Han var sønnesønn av kanalbyggeren Engebret Soot. Han var 1892-1900 gift med Inga Bjørnson, brordatter av Bjørnstjerne Bjørnson.

Soot vokste opp i USA, hvor faren arbeidet som ingeniør. Han var elev på Tegneskolen og hos Knud Bergslien 1876-78, og studerte senere fem måneder på kunstakademiet i Berlin under Karl Gussow. Han var også i korte perioder elev av Gyula Benczur ved kunstakademiet i München i 1881 og av Leon Bonnat i Paris 1882. Debut på den første høstutstillingen i 1882. Hans beste år var mellom 1885 og 1895, hvor han arbeidet innenfor naturalismen.

Karakteristisk for flere av Soots bilder er at han plasserer motivet i en døråpning, sett innenfra, og utnytter de kontraster mellom mørke og lys som dette gir. Han laget også flere portretter: et dobbeltportrett av Jonas Lie og hustruen Tomasine, et dobbelportrett av Karoline og Bjørnstjerne Bjørnson, et portrett av Bjørnson alene, av Olav Johan Sopp og av Anders Sandvig.

Et portrett av Soot, malt av Gustav Wentzel, eies av Nasjonalgalleriet.
----
## Referanser


## Eksterne lenker
* Fotografi av Eyolf Soot som maler, Digitalt Museum
* Privat slektsside: Eyolf Soot
Bjørndalsbrua

**Bjørndalsbrua** er en veibru på fylkesvei 6650 og Kolstadvegen, som går over Bjørndalen og forbinder Kolstad og Tonstad i Trondheim. Brua er 274 meter lang.

## Se også
*Liste over broer i Norge
*Liste over broer i Norge etter lengde

## Litteratur
*

## Eksterne lenker
* Adressa.no – Veien frem til Bjørndalsbrua  (Av Ingrid Brissach. Publisert 11. mai 2014)
* Flickr.com – Bildesøk av brua
* Panoramio.com – Bilde av brua sett fra øst på brua.
Ditto

**Ditto**, fra italiensk, betydning tilsvarende, kan sikte til:

* Ditto (Pokémon) – en figur i *Pokémon*-spill